ประกาศสำนักงานคณะกรรมการกิจการกระจายเสียง กิจการโทรทัศน์ประกาศสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการยื่นคำร้องขอเปลี่ยนแปลงประเภทการทดลองประกอบกิจการวิทยุกระจายเสียง[๑] เพื่อให้การพิจารณาคำร้องขอเปลี่ยนแปลงประเภทการทดลองประกอบกิจการวิทยุกระจายเสียงซึ่งเป็นกรณีที่ต้องได้รับอนุมัติจากคณะกรรมการกิจการกระจายเสียงและกิจการโทรทัศน์(กสท.) ตามข้อ ๑๐ (๒) (ง) แห่งประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง พ.ศ. ๒๕๕๖ ซึ่งแก้ไขเพิ่มเติมโดยประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง(ฉบับที่ ๒) เป็นไปด้วยความเรียบร้อยซึ่งมติที่ประชุม กสท. ครั้งที่ ๒/๒๕๕๙ เมื่อวันที่ ๑๘ มกราคม ๒๕๕๙ ครั้งที่ ๔/๒๕๕๙ เมื่อวันที่ ๑ กุมภาพันธ์ ๒๕๕๙และครั้งที่ ๓๐/๒๕๕๙ เมื่อวันที่ ๕ กันยายน ๒๕๕๙ ได้มีมติกำหนดแนวทางการพิจารณาคำร้องขอเปลี่ยนแปลงประเภทการทดลองประกอบกิจการวิทยุกระจายเสียงในกรณีดังกล่าว สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ(สำนักงาน กสทช.) จึงขอประกาศให้ทราบ ดังต่อไปนี้๑. การขอเปลี่ยนแปลงประเภทการทดลองประกอบกิจการวิทยุกระจายเสียงให้ผู้มีสิทธิยื่นคำขอทดลองประกอบกิจการตามข้อ ๗ ของประกาศ กสทช. เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ยื่นคำร้องด้วยตนเอง๒.ผู้ยื่นคำร้องตาม ๑.จะต้องยื่นคำร้องเป็นหนังสือ พร้อมเอกสารหลักฐานประกอบคำร้องดังนี้๒.๑กรณีผู้ยื่นคำร้องเป็นนิติบุคคล(๑) สำเนาหนังสือสำคัญแสดงการจัดตั้งนิติบุคคล เช่นหนังสือรับรองการจดทะเบียนห้างหุ้นส่วนหรือบริษัทที่นายทะเบียนออกให้ไม่เกิน ๖เดือน(๒) สำเนาหนังสือแต่งตั้งผู้มีอำนาจกระทำการแทนนิติบุคคลตราตั้งเจ้าอาวาสใบสำคัญแสดงการจดทะเบียนแต่งตั้งกรรมการของมูลนิธิ (ม.น.๔)ใบสำคัญแสดงการจดทะเบียนแต่งตั้งกรรมการของสมาคม (ส.ค.๖)(๓) สำเนาบัตรประชาชน และสำเนาทะเบียนบ้านของผู้มีอำนาจกระทำการแทนนิติบุคคล(ลงนามรับรองสำเนาถูกต้องด้วยตนเอง)(๔) สำเนาหลักฐานการเป็นผู้มีสิทธิยื่นคำขอทดลองประกอบกิจการ ตามข้อ ๗ ของประกาศกสทช. เรื่อง หลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ (ถ้ามี)(๕) สำเนาใบอนุญาตทดลองประกอบกิจการวิทยุกระจายเสียงที่ยังไม่หมดอายุ๒.๒กรณีผู้ยื่นคำร้องเป็นกลุ่มคน(๑) หนังสือมอบอำนาจจากกลุ่มคนซึ่งมอบอำนาจให้มาดำเนินการยื่นคำร้องขอเปลี่ยนประเภทการประกอบกิจการวิทยุกระจายเสียงพร้อมแนบสำเนาบัตรประชาชน สำเนาทะเบียนบ้านของสมาชิกกลุ่มคนผู้มอบอำนาจและผู้รับมอบอำนาจ(ลงนามรับรองสำเนาถูกต้องด้วยตนเอง) พร้อมติดอากรแสตมป์ ๓๐ บาท(๒)หนังสือหรือเอกสารที่แสดงถึงเหตุผลร่วมกันของคนในกลุ่มคนที่จะขอเปลี่ยนแปลงประเภทการทดลองประกอบกิจการโดยทุกคนได้ลงลายมือชื่อรับรองเหตุผลในการขอเปลี่ยนแปลงประเภทการทดลองประกอบกิจการ(๓) แสดงหลักฐานการประกาศหรือแจ้งให้ชุมชนรับทราบ ณสถานที่ราชการหรือองค์การปกครองส่วนท้องถิ่น ในเขตพื้นที่การให้บริการโดยต้องมีสาระสำคัญอย่างน้อย คือข้อมูลการยื่นคำร้องขอเปลี่ยนแปลงประเภทการทดลองประกอบกิจการวิทยุกระจายเสียงพร้อมระบุถึงเหตุผลความจำเป็นและช่องทางในการโต้แย้งหรือคัดค้านการขอเปลี่ยนแปลงประเภท ตามที่สำนักงาน กสทช. กำหนดรายละเอียดปรากฏตามเอกสารแนบท้ายโดยการประกาศให้สาธารณชนรับทราบ จะต้องกระทำอย่างต่อเนื่องเป็นระยะเวลาไม่น้อยกว่า๑๕ วัน และบันทึกการเผยแพร่ประกาศดังกล่าว โดยแนบหลักฐานมาพร้อมกับการยื่นคำร้องด้วย(๔) สำเนาหลักฐานการเป็นผู้มีสิทธิยื่นคำขอทดลองประกอบกิจการ ตามข้อ ๗ ของประกาศกสทช. เรื่อง หลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ (ถ้ามี)(๕) สำเนาใบอนุญาตทดลองประกอบกิจการวิทยุกระจายเสียงที่ยังไม่หมดอายุ๒.๓กรณีผู้ยื่นคำร้องเป็นบุคคลธรรมดา(๑) สำเนาบัตรประชาชนและสำเนาทะเบียนบ้านของผู้มีสิทธิยื่นคำขอทดลองประกอบกิจการ(ลงนามรับรองสำเนาถูกต้องด้วยตนเอง)(๒) สำเนาหลักฐานการเป็นผู้มีสิทธิยื่นคำขอทดลองประกอบกิจการ ตามข้อ ๗ ของประกาศกสทช. เรื่อง หลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ (ถ้ามี)(๓) สำเนาใบอนุญาตทดลองประกอบกิจการวิทยุกระจายเสียงที่ยังไม่หมดอายุทั้งนี้สำเนาเอกสารทุกหน้า ให้ผู้ยื่นคำร้องลงนามรับรองสำเนาถูกต้อง และประทับตรา (ถ้ามี)๓.แนวทางการพิจารณาคำร้องขอเปลี่ยนแปลงประเภทการทดลองประกอบกิจการวิทยุกระจายเสียงกสท. จะพิจารณาตามหลักเกณฑ์ที่กำหนดในประกาศ กสทช. เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ และประกาศ กสทช.เรื่อง หลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)โดยคำนึงถึงปัจจัย ดังต่อไปนี้๓.๑การเป็นผู้มีสิทธิยื่นคำขอทดลองประกอบกิจการ ตามประกาศ กสทช. เรื่อง หลักเกณฑ์การอนุญาตทดลองประกอบกิจการวิทยุกระจายเสียงพ.ศ. ๒๕๕๕ โดยพิจารณาจากประเภทของผู้มีสิทธิยื่นคำขอทดลองประกอบกิจการประกอบกับคุณสมบัติและวัตถุประสงค์ของประเภทการทดลองประกอบกิจการที่ผู้ยื่นคำร้องประสงค์จะขอเปลี่ยนแปลงไปทดลองประกอบกิจการแทนซึ่งจะต้องไม่เป็นการกระทบต่อสิทธิของผู้มีสิทธิยื่นคำขอทดลองประกอบกิจการ ตามข้อ๗ แห่งประกาศ กสทช. เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕๓.๒เหตุแห่งการขอเปลี่ยนแปลงประเภท ในกรณีดังต่อไปนี้(๑)การโต้แย้งคัดค้านสิทธิในการเป็นผู้ยื่นคำขอทดลองประกอบกิจการวิทยุกระจายเสียงโดยให้พิจารณาจากเอกสารหลักฐานเช่น หนังสือโต้แย้งคัดค้านการทดลองประกอบกิจการหนังสือลาออกเอกสารหลักฐานที่แสดงถึงการยุตินิติสัมพันธ์กับผู้ที่มีการโต้แย้งหรือคัดค้านสิทธิในการทดลองประกอบกิจการเอกสารหลักฐานที่แสดงถึงการยินยอมให้เปลี่ยนแปลงประเภทการทดลองประกอบกิจการโดยสละสิทธิในการโต้แย้งคัดค้านในภายหลัง เป็นต้น(๒)การหลงผิดในสาระสำคัญของการยื่นคำขอทดลองประกอบกิจการกระจายเสียงที่ได้ยื่นไว้แล้วเช่นความหลงผิดในสิทธิการหารายได้ในแต่ละประเภทการทดลองประกอบกิจการวิทยุกระจายเสียงเป็นต้น(๓) เหตุอื่นใดอันส่งผลให้จำเป็นต้องเปลี่ยนแปลงประเภทการทดลองประกอบกิจการ๔.กระบวนการพิจารณาคำร้องขอเปลี่ยนแปลงประเภทการทดลองประกอบกิจการวิทยุกระจายเสียง๔.๑ให้สำนักงาน กสทช. รวบรวมข้อเท็จจริงและจัดทำข้อวิเคราะห์เสนอต่อคณะอนุกรรมการที่ได้รับมอบหมายจาก กสทช.เพื่อพิจารณากลั่นกรองเสนอความเห็นต่อ กสท. เป็นรายกรณี ภายใน ๓๐ วัน นับตั้งแต่วันที่ได้รับคำร้องและข้อเท็จจริงเป็นที่ยุติทั้งนี้กรณีที่เกิดการโต้แย้งคัดค้านสิทธิในการเป็นผู้ยื่นคำขอทดลองประกอบกิจการวิทยุกระจายเสียงในระหว่างกระบวนการพิจารณาคำร้องสำนักงาน กสทช.จะดำเนินกระบวนการพิจารณาคำร้องได้ต่อเมื่อเหตุแห่งการโต้แย้งคัดค้านนั้นเป็นที่ยุติ๔.๒เมื่อ กสท. ได้พิจารณาคำร้องขอเปลี่ยนแปลงประเภทการทดลองประกอบกิจการวิทยุกระจายเสียงแล้วให้สำนักงาน กสทช. แจ้งผลการพิจารณาคำร้องให้ผู้ยื่นคำร้องทราบเป็นหนังสือภายใน ๗วันนับตั้งแต่วันที่ กสท. มีมติ๔.๓เมื่อ กสท.เห็นชอบให้เปลี่ยนแปลงประเภทการทดลองประกอบกิจการวิทยุกระจายเสียงได้ให้ผู้ยื่นคำร้องดำเนินการยื่นคำขอทดลองประกอบกิจการและเอกสารหลักฐานประกอบคำขอ พร้อมชำระค่าธรรมเนียมพิจารณาคำขอตามประเภทการทดลองประกอบกิจการวิทยุกระจายเสียงที่ กสท. เห็นชอบให้เปลี่ยนแปลงให้แล้วเสร็จภายใน ๙๐ วัน นับแต่วันที่ได้รับแจ้งผลการพิจารณาเป็นหนังสือหากผู้ยื่นคำร้องไม่ดำเนินการยื่นคำขอทดลองประกอบกิจการวิทยุกระจายเสียงภายในกำหนดระยะเวลาดังกล่าวให้ถือว่าไม่ประสงค์จะเปลี่ยนแปลงประเภทการทดลองประกอบกิจการวิทยุกระจายเสียงตามที่ร้องขอ๕.ในกรณีที่เห็นชอบให้เปลี่ยนแปลงประเภทการทดลองประกอบกิจการวิทยุกระจายเสียงได้สำนักงานกสทช. จะนำเสนอต่อ กสท. เพื่อพิจารณากำหนดเงื่อนไขเพิ่มเติมในการทดลองประกอบกิจการวิทยุกระจายเสียงดังนี้(๕.๑) ต้องมีคุณสมบัติและวัตถุประสงค์ที่สอดคล้องกับประเภทการทดลองประกอบกิจการวิทยุกระจายเสียงที่ กสท.เห็นชอบให้เปลี่ยนแปลง ตลอดระยะเวลาการทดลองประกอบกิจการวิทยุกระจายเสียง(๕.๒) การขอเปลี่ยนแปลงประเภทการทดลองประกอบกิจการวิทยุกระจายเสียงให้ดำเนินการได้เพียงคราวเดียว(๕.๓) ต้องทดลองประกอบกิจการวิทยุกระจายเสียงในประเภทเดิม ไปจนกว่า กสท. ได้พิจารณาอนุญาตให้รับใบอนุญาตทดลองประกอบกิจการวิทยุกระจายเสียงในประเภทที่ได้ยื่นคำร้องขอเปลี่ยนแปลง(๕.๔) กรณีการขอเปลี่ยนแปลงการทดลองประกอบกิจการวิทยุกระจายเสียงไปเป็นประเภทกิจการบริการทางธุรกิจ จะต้อง(ก) มีผู้มีสิทธิยื่นคำขอตามประกาศนี้ เป็นหุ้นส่วนหรือผู้ถือหุ้นมากกว่ากึ่งหนึ่ง และมีอำนาจลงนามกระทำการผูกพันนิติบุคคลที่ยื่นคำขอรับใบอนุญาตทดลองประกอบกิจการวิทยุกระจายเสียง(ข)ในกรณีที่ผู้มีสิทธิยื่นคำขอตามประกาศนี้มีมากกว่าหนึ่งรายให้ทุกรายมีสัดส่วนการถือหุ้นในสัดส่วนที่เท่ากันในนิติบุคคลที่ยื่นคำขอรับใบอนุญาตทดลองประกอบกิจการวิทยุกระจายเสียง(ค) ไม่เป็นนิติบุคคลที่เคยยื่นคำขอทดลองประกอบกิจการวิทยุกระจายเสียง หรือเคยได้รับอนุญาตให้ทดลองประกอบกิจการวิทยุกระจายเสียงอยู่ก่อนแล้ว(ง)ให้ใช้ชื่อสถานีที่สอดคล้องกับประเภทการทดลองประกอบกิจการที่ได้รับอนุญาตให้เปลี่ยนแปลงโดยมิให้ชื่อสถานีที่มีถ้อยคำหรือข้อความที่สื่อความหมายถึงอำนาจ หน้าที่ภารกิจของหน่วยงานภาครัฐ หรือที่มีความหมายขัดแย้งหรืออาจก่อให้เกิดความเข้าใจคลาดเคลื่อนกับการทดลองประกอบกิจการวิทยุกระจายเสียงตามประเภทกิจการที่ได้รับใบอนุญาตทดลองประกอบกิจการวิทยุกระจายเสียง๖.กสท.จะรับพิจารณาคำร้องขอเปลี่ยนแปลงประเภทการทดลองประกอบกิจการวิทยุกระจายเสียงเฉพาะที่ผู้มีสิทธิยื่นคำขอทดลองประกอบกิจการตามข้อ ๗ ของประกาศ กสทช. เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ยื่นคำร้องภายในวันที่ ๓๑ ธันวาคม ๒๕๕๙ เท่านั้นจึงขอประกาศให้ทราบและถือปฏิบัติโดยทั่วกันประกาศ ณ วันที่ ๖ตุลาคม พ.ศ. ๒๕๕๙ฐากร ตัณฑสิทธิ์เลขาธิการ กสทช.ปริยานุช/จัดทำ๑๕ พฤศจิกายน๒๕๕๙ปุณิกา/ตรวจ๑๕ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๕๗ ง/หน้า ๑/๑๑ พฤศจิกายน ๒๕๕๙